મેગેઝિન તૈયાર કરવું અને ચલાવવું એ તદ્દન અલગ બાબત છે. મેગેઝિનના ડિસ્ટ્રિબ્યુશન માટે શરૂઆતમાં પોસ્ટ એ એક જ વિકલ્પ હોય છે અને એમાં ‘કહેવાતી’ અનિયમિતતા એક મોટી સમસ્યા છે. ‘કહેવાતી’ વિશેષણ એટલા માટે લખ્યું છે કે પોસ્ટ ખાતાની ‘કાર્યક્ષમતા’ વિશે આપણી ધારણાઓ અને કાલુપૂર પોસ્ટ ઓફિસે જુદાં જુદાં મેગેઝિનોના ખડકલા જાયા પછી, અંક ન મળવાનું પ્રમાણ માંડ ૩-૪ ટકા જેટલું રહે એ ખરેખર નવાઈ લાગે એવી હકીકત છે.